Ozolmuiža (Jelgava)

Ozolu muiža arī Ozolmuiža (, arī Paulsgnade) bija kroņa muiža Kurzemē.

Mūsdienās muižas teritorija atrodas Jelgavas novadā un Jelgavā. Muižas galvenā ēka atrodas Jelgavas pilsētas teritorijā, bet no muižas zemēm izveidojās Ozolnieku pagasts.

 Vēsture 
Muižas zemes sākotnēji piederēja Kurzemes hercogiem — tā bija valsts muiža. Privātīpašumā tā nonāca, kad imperators Pāvils I atdeva šīs zemes Kurzemes guberņas gubernatoram Kārlim Vilhelmam Heinriham fon Drīzenam , un tā ieguva vācisko nosaukumu Paulsgnade.

Henrietensrūe un Magazin-Forwerke pusmuižas vēlāk piekļāva muižai. Muižai kā pusmuiža piederēja arī Valdekas pils. Uz muižas likvidēšanas brīdi tās platība bija 1299 hektāri.

Bermontiādes laikā, pirms kaujām par Jelgavu, muižā atradās pirmais Pāvela Bermonta-Avalova karaspēka pulks. 15. novembrī muižu atbrīvoja latviešu karaspēka 9. pulka studentu bataljons.http://www.lacplesis.com/Freedom_Battle_files/Latvian%20Books/Book%2002/Jelgavas_un_Zemgales_atbrivosana.htm Kauju laikā muižas kompleksu nopostīja.http://llufb.llu.lv/Raksti/Landscape_Architecture_Art/2014_volV/Latvia-Univ-Agriculture_Landscape_Architecture_Art_VOL5_2014-94-101.pdf Daļēji saglabājies muižas parks, kurā ir lielākā dižkoku grupa Jelgavā — ozoli un liepas, četras lapegles un divas baltās priedes.

 Atsauces 

Kategorija:Jelgava
Kategorija:Muižas Latvijā